A Lengyel légionisták emlékműve azoknak a lengyel és magyar katonáknak állít emléket, akik a lengyel légiók tagjaként részt vettek az 1848–1849-es szabadságharc, az első világháború, valamint az azt követő lengyel-bolsevik háború csatáiban magyar vagy lengyel földön. A mészkő szobor a budapesti Népligetben, a Lengyel sétányon áll. 1935-ben állították fel, Pankotai Farkas Béla szobrász alkotása.